FI Euroopan unionin virallinen lehti C 234/16

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

(2008/C 234/10)

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 artiklassa ja 17 artiklan 2 kohdassa tarkoitettu muutoshakemus

”JAMÓN DE TERUEL”

EY-nro: ES/117/0078/01.03.2005

SAN ( X ) SMM ( )

Haettu muutos/haetut muutokset

Eritelmän otsake

Tuotteen nimi X Tuotteeen kuvaus Maantieteellinen alue Alkuperätodisteet Tuotantomenetelmä Yhteys maantieteelliseen alkuperään Merkinnät Kansalliset vaatimukset

Muutokset

Kuvaus

Alkuperänimityksellä suojattujen kinkkujen fysikaalisiin ominaisuuksiin liitetään ilmaisu: ”muotoilu V-tyyppisellä viillolla, jonka kärki sijoittuu potkan keskipisteeseen”.

Teknisissä tutkimusraporteissa todetaan, että kinkun kamaraan tehtävällä V-viillolla varmistetaan valmiin tuotteen suurempi homogeenisuus ja parempi laatu, koska V-viillon avulla ulkopinnan rasvakerroksesta tulee paksuudeltaan tasaisempi. Tämän ansiosta kuivuminen on tasaisempaa ja kosteus haihtuu helpommin, millä optimoidaan kuivausprosessi. Kamaran irrottamisella helpotetaan siten kuivattamisen aikaista lihamassan tasaista vetäytymistä, millä vältetään kamaran ryppyisyys sekä halkeamien tai kolojen (coqueras) muodostuminen. Tasaisella kypsymisellä torjutaan myös rakennevirheitä, joita ovat erityisesti pehmeys tai liika kovuus.

Toisaalta tutkimukset, jotka koskevat ”vaikutusta, joka kinkkuun tehtävällä V-viillolla on aistinvaraisiin ominaisuuksiin”, osoittavat, että näiden kinkkujen pehmeys ja tarttuvuus on vähäisempää. Toinen samansuuntainen tutkimustulos on, että nämä kinkut ovat makeampia, niiden karvaus ja metallisuus on vähäisempää ja ne ovat samalla vähemmän suolaisia ja niiden kypsyminen on intensiivisempää.

Näin ollen kummassakin tutkimuksessa todetaan, että lopputuotteen laatua on pystytty parantamaan.

YHTEENVETO

NEUVOSTON ASETUS (EY) N:o 510/2006

”JAMÓN DE TERUEL”

EY-nro: ES/117/0078/01.03.2005

SAN ( X ) SMM ( )

Tässä yhteenvedossa on esitetty eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Subdirección General de Calidad Agroalimentaria y Agricultura Ecológica, Dirección General de Industria Agroalimentaria y Alimentación, Secretaría General de Agricultura y Alimentación del Ministerio de Agricultura, Pesca y Alimentación Osoite: C/ Paseo Infanta Isabel no 1 E-28071 Madrid Puhelin: (34) 91 347 53 97 Faksi: (34) 91 347 54 10 Sähköpostiosoite: sgcaae@mapya.es

2. Hakijaryhmittymä:

Nimi: Consejo Regulador de la DOP «Jamón de Teruel» Osoite: Avda de Sagunto, no 52–3o E-44002 Teruel Puhelin: (34) 978 618 940 Faksi: (34) 978 618 941 Sähköposti: consejo@jamondeteruel.com Kokoonpano: Tuottaja/jalostaja ( X ) Muu ( )

3. Tuotelaji:

Luokka 1.2: Lihavalmisteet (kuumennetut, suolatut, savustetut jne.)

4. Eritelmä

(yhteenveto 4 artiklan 2 kohdan edellytyksistä)

4.1 Tuotteen nimi: ”Jamón de Teruel”

4.2 Kuvaus: Sian potkasta valmistetut kinkut; siat ovat peräisin seuraavien rotujen risteytyksistä:

Emälinja: Landrace (vakiorotu), Large White tai näiden kahden välinen risteytys.

Isälinja: Landrace (vakiorotu) tai Duroc.

Ainoastaan Teruelin provinssissa sijaitsevilla tiloilla syntyneiden ja kasvaneiden sikojen potkat soveltuvat suojattujen kinkkujen valmistukseen.

Kypsytyksen päättyessä kinkuilla on seuraavat ominaisuudet:

Fysikaaliset ominaisuudet:

Muoto: pitkänomainen, reunoilta aina lihaksen alkamiskohtaan muotoiltu ja pyöreä, sorkka on säilytetty; kamara voidaan säilyttää kokonaan tai sitten se muotoillaan V-viillolla, jonka kärki sijoittuu potkan keskipisteeseen.

Paino: 8–9 kg, ei koskaan alle 7 kg.

Aistinvaraiset ominaisuudet:

Väri: punainen, leikkauspinta kiiltävä, rasva on imeytynyt osittain lihasmassaan.

Liha: hienostunut maku, hieman suolainen.

Rasva: notkea koostumus, rasva on kiiltävää, väriltään kellertävän valkoista, hyväntuoksuista ja maultaan miellyttävää.

4.3 Maantieteellinen alue: Sikojen tuotantoalue kattaa Teruelin provinssin. Kinkkujen valmistusalueen muodostavat ne Teruelin provinssin kunnat, jotka sijaitsevat vähintään 800 metrin korkeudella merenpinnasta.

4.4 Alkuperätodisteet: Suojatut kinkut tuotetaan sääntelyneuvoston rekisteriin merkityillä karjatiloilla, jotka sijaitsevat tuotantoalueen sisällä; raaka-ainetta, eläimen teurastusta sekä valmistusmenetelmää ja kypsyttämistä valvoo sääntelyneuvosto, tuote saatetaan markkinoille sääntelyneuvoston myöntämällä varmennuksella ja sertifioinnilla varustettuna.

4.5 Tuotantomenetelmä: Potkien tuotantoon soveltuva karja on saatu Landrace-, Large White — ja Duroc-rotuja risteyttämällä. Teurastettavien sikojen elopaino on 115–130 kg, ruhoa tuuletetaan enintään 10 °C:n lämpötilassa vähintään 4 tunnin ajan 95–85 prosentin kosteudessa. Suolaukseen, huuhteluun, lepoon ja kuivaukseen käytetään vähintään 8 kuukautta. Tuotetta kypsytetään ulkorakennuksessa tai kellaritiloissa vähintään 12 kuukauden ajan.

4.6 Yhteys maantieteelliseen alkuperään: Luonnollisella ravinnolla ruokittujen ja syntymästään saakka huolellisesti valvottujen sikojen valitsemisen ansiosta tämän tuotteen raaka-aine on laadultaan erinomaista. ”Jamón de Teruel” -kinkun valmistukseen käytetyt siat ovat eritelmän mukaisesti Teruelin provinssissa syntyneitä ja kasvatettuja eläimiä, joita ruokitaan raaka-aineilla, jotka ovat pääasiassa viljoja (ohra, vehnä ja maissi) ja jotka ovat suurelta osin peräisin nimenomaan viljantuotantoalueisiin kuuluvan Teruelin provinssin omilta viljelyksiltä.

Rehujen valmistus tapahtuu niin ikään 95-prosenttisesti maantieteellisellä alueella sijaitsevissa tehtaissa, millä suurelta osin taataan käytettyjen raaka-aineiden alkuperä.

Sääntelyneuvosto kerää sekä rehutehtailta että tiloilta säännöllisesti sikojen ruokinnassa käytetyistä rehuista näytteitä käytettyjen raaka-aineiden koostumuksen varmistamiseksi.

Kypsytysprosessi tapahtuu suotuisissa ilmasto-olosuhteissa (korkeus merenpinnasta on keskimäärin yli 800 metriä, ilmasto on kuiva ja kylmä), mikä antaa tuotteelle sille ominaisen tuoksun ja maun.

4.7 Valvontaelin:

Nimi: Consejo Regulador de la DOP «Jamón de Teruel» Osoite: Avda de Sagunto, no 52–3o E-44002 Teruel Puhelin: (34) 978 618 940 Faksi: (34) 978 618 941 Sähköposti: consejo@jamondeteruel.com

Suojatun maantieteellisen merkinnän sääntelyelin on standardin EN 45011 mukainen.

Eritelmien noudattamisen tarkastamisesta huolehtivat toimivaltaisten viranomaisten valtuuttamat tarkastajat, joiden toiminta on objektiivista ja puolueetonta tuottajiin ja jalostajiin nähden.

4.8 Merkinnät: Pakollinen merkintä ”Jamón de Teruel”.

Sääntelyneuvoston hyväksymä etiketti.

Numeroidut merkit ja tarkastusmerkit antaa sääntelyneuvosto.

(1) EUVL L 93, 31.3.2006, s. 12.